ಡಿಕೆಶಿ ಸ್ಟೈಲ್‍ಗೆ ಮಹಿಳಾ ಅಭಿಮಾನಿ ಫಿದಾ-ಫೋಟೋ ಫ್ರೇಮ್ ಗಿಫ್ಟ್

ಬೆಂಗಳೂರು: ಅಕ್ರಮ ಹಣ ವರ್ಗಾವಣೆಯ ಆರೋಪದಲ್ಲಿ ಸಿಲುಕಿ ತಿಹಾರ್ ಜೈಲಿಗೆ ಹೋಗಿ ಬಂದ ಮೇಲೆ ಮಾಜಿ ಸಚಿವ ಡಿ.ಕೆ ಶಿವಕುಮಾರ್ ಗಡ್ಡದ ಸ್ಟೈಲ್‍ಗೆ ಸಿಕ್ಕಾಪಟ್ಟೆ ಜನ ಫ್ಯಾನ್ ಆಗಿಬಿಟ್ಟಿದ್ದಾರೆ. ಈಗ ಅವರ ಹೊಸ ಸ್ಟೈಲ್‍ಗೆ ಮಹಿಳಾ ಅಭಿಮಾನಿಯೊಬ್ಬರು ಫೋಟೋ ಫ್ರೇಮ್ ಉಡುಗೊರೆಯಾಗಿ ನೀಡಿದ್ದಾರೆ.

ಡಿಕೆಶಿ ಅವರ ಗಡ್ಡದ ಸ್ಟೈಲ್‍ಗೆ ಖುದ್ದು ಕಾಂಗ್ರೆಸ್ ನಾಯಕ ರಾಹುಲ್ ಗಾಂಧಿ ಕೂಡ ಮೆಚ್ಚುಗೆಯ ನೋಟ ಬೀರಿದ್ದರು. ಇದೀಗ ಡಿಕೆಶಿ ಮನೆಗೆ, ಗಡ್ಡ ಹಾಗೂ ಸ್ಟೈಲ್ ಆಗಿ ಕನ್ನಡಕ ಹಾಕಿರುವ ಫೋಟೋ ಪ್ರೇಮ್ ಎಂಟ್ರಿಯಾಗಿದೆ. ವಿಶೇಷ ಅಂದರೆ ಡಿಕೆಶಿ ಅವರಿಗೆ ಈ ಫೋಟೋ ಪ್ರೇಮ್‍ನ್ನು ಗಿಫ್ಟ್ ಮಾಡಿದ್ದು ಮಹಿಳಾ ಅಭಿಯಾನಿ. ಇವರು ಕಾಂಗ್ರೆಸ್ ಕಾರ್ಯಕರ್ತೆಯಾಗಿದ್ದು, ಡಿಕೆಶಿ ಸ್ಟೈಲ್‍ಗೆ ಫಿದಾ ಆಗಿ ಈ ವಿಶೇಷ ಗಿಫ್ಟ್ ಕೊಟ್ಟಿದ್ದಾರೆ. ಇದನ್ನೂ ಓದಿ:ಡಿಕೆಶಿ ಸ್ಟೈಲಿಶ್ ಗಡ್ಡಕ್ಕೆ ಅಭಿಮಾನಿಗಳು ಫಿದಾ

ಈ ಫೋಟೋ ನೋಡಿ ಖುಷಿಯಾದ ಡಿಕೆಶಿ ಅವರು, ಈಗ ಇದನ್ನು ಕಚೇರಿಯ ಮುಂಭಾಗದಲ್ಲಿ ಹಾಕುವಂತೆ ತಮ್ಮ ಸಿಬ್ಬಂದಿಗೆ ತಿಳಿಸಿದ್ದಾರೆ. ಸದ್ಯ ಡಿಕೆಶಿ ಅವರ ಗಡ್ಡದ ಸ್ಟೈಲ್ ಫೋಟೋ ಕಚೇರಿಯಲ್ಲಿ ಫುಲ್ ಹವಾ ಎಬ್ಬಿಸಿದೆ.